I forkant av konkurransen hadde NRK diskusjoner med EBU for å få unionen til avskaffe forbudet mot å bruke forhåndsinnspilte vokaler under konkurransen. Regelen har eksistert siden starten i 1956 og ble laget for gjøre opptredenene så ekte som mulig under direktesendingene. Diskusjonene kom som en følge av den norske låtskriveren JOWSTs misnøye med regelen, siden «Grab the Moment» inneholder samplede vokalspor som ikke kan gjenskapes av direktesang. Diskusjonen endte med at EBU ga NRK dispensasjon fra regelen, men i et intervju med sa JOWST at den norske delegasjonen hadde «øvd inn en plan B med koristene, dersom det blir store protester fra andre i Kyiv». Til slutt besluttet NRK likevel at de samplede vokalsporene skulle fremføres på direkten, hvorpå lydteknikerne i Kyiv la på et lydfilter for «å få den rette sounden». Frode Vassel og Ole Børud deltok som korister, mens Ole André Enggrav og Adrian Jørgensen deltok på scenen som musikere sammen med JOWST.